Ռեզոնատոր

Ռեզոնատոր, համակարգ կամ մարմին, որում կարող է տեղի ունենալ ռեզոնանսի երևույթ։ Գործնականում սովորաբար ռեզոնատորներ են կոչվում բաշխված պարամետրերով (ազատության անվերջ թվով աստիճաններով) տատանողական համակարգերը։ Ռեզոնատորները լինում են ձայնական՝ լարը, կամերտոնը, մեմբրանը, օդային խոռոչը (Տելմհոլցի ռեզոնատոր) և այլն, էլեկտրական՝ տատանողական կոնտուրը, ծավալային ռեզոնատորը, քվարցային ռեզոնատորներ և այլն, օպտիկական՝ օրինակ, երկու զուգահեռ հարթ հայելիներից կազմված համակարգը։ Ռեզոնատորը արձագանքում է հիմնականում այն ներդաշնակ պարբերական ազդեցություններին, որոնց հաճախականությունները մոտ են իր սեփական տատանումների հաճախականությանը։ Աններդաշնակ ազդեցությունների դեպքում ռեզոնատորը կատարում է բարդ տատանումներ, սակայն դրանց սպեկտրում դարձյալ առանձնանում են հատկապես այն հաճախականությունների տատանումները, որոնք առավել մոտ են ռեզոնատորների սեփական տատանումների հաճախականությանը։

Ակուստիկա
Էլեկտրամագնիսականություն
Տատանումների տեսություն